《陪祀泰陵》
明代·陈向廷

垒嶂巍峨寝殿宽，岁时将事肃登坛。汉家灯火摇千炬，周室威仪拜百官。

风雨春深阴桧柏，龙舆天远望衣冠。孝皇遗泽应如海，此夕瞻依意未阑。

作者简介：陈向廷，字仪翔。东莞人。明神宗万历二十六年（一五九八）进士。授徽州府推官。累迁户部郎中。有《百尺楼稿》。清温汝能《粤东诗海》卷四二有传。